Here is a page extracted from Wikipedia that may contain CSS, HTML, and a lot of unformatted text.

Title: Aimable Pélissier
Content: Aimable Pélissier (Aimable Jean Jacques Pélissier), naixito de Maromme (Alta Normandía, Primera Republica Francesa, hue Francia) o 6 de noviembre de 1794 y muerto en Alcher (Alcheria francesa, hue Alcheria) o 22 de mayo de 1864, estió un militar, politico y diplomatico francés que plegó en l'Exercito francés dica o ran de mariscal de Francia, servindo dende 1815 dica a suya muerte baixo o Reino de Francia, a Segunda Republica Francesa y o Segundo Imperio Francés. Mientres a suya carrera militar, partecipó en a invasión absolutista d'Espanya por os Cient Mil Fillos de Sant Loís, en a Conquiesta francesa d'Alcheria y en a Guerra de Crimea.

A suya actuación mas controvertita estió en Alcheria mientres a invasión francesa t'adibir ixe país a las colonias de Francia, cuan o 18 de chunio de 1845 fació una mortalera de toda una tribu en a redolada de Mostaganem. Encara que istos feitos fuoron obchecto de protestas en toda Europa, os franceses no nomás no censuroron as suyas actividaz sino que amás lo promovioron a un ran superior, cheneral de división, ta esdevenir poquez meses dimpués Gubernador cheneral d'Alcheria. Mientres a Guerra de Crimea lo nombroron mariscal de Francia, y tamién li concedioron o ducau de Malakoff y lo nombroron Gran Canciller d'a Lechión d'Honor.

Vinclos externos 

Lechión d'Honor
Mariscals de Francia
Militars de Francia d'a Guerra de Crimea
Politicos de Francia
Diplomaticos de Francia
Naixius d'o Sena Maritimo
1794 (naixencias)
1864 (muertes)